b'\n_START_ARTICLE_\nViktor Murnik\n_START_SECTION_\nOtro\xc5\xa1tvo\n_START_PARAGRAPH_\nRodil se je v premo\xc5\xbeni ljubljanski dru\xc5\xbeini o\xc4\x8detu Jakobu in mami Josipini, rojeni Svetek. Njegov stric je bil Ivan (Janez) Murnik, politik in Sokol, imel pa je \xc5\xa1e dva starej\xc5\xa1a brata, Radota (Rado Murnik) in Josipa. Med letoma 1884 in 1892 je v Ljubljani obiskoval Gimnazijo. \xc5\xa0e kot gimnazijec se je vklju\xc4\x8di v telovadno dru\xc5\xa1tvo Ljubljanski sokol, kjer po maturi opravi vaditeljski izpit. V letih 1892 in 1893 slu\xc5\xbei voja\xc5\xa1ki rok, nato odide \xc5\xa1tudirat pravo v Gradec (Graz), kjer je leta 1898 promoviran v doktorja prava.\n_START_SECTION_\nPravnik\n_START_PARAGRAPH_\nPo pripravni\xc5\xa1tvu na ljubljanskem sodi\xc5\xa1\xc4\x8du, leta 1900 dobi slu\xc5\xbebo na Trgovski in obrtni zbornici, kjer naslednje leto postane glavni tajnik. Kot glavni tajnik zbornice je bil pobudnik ustanovitve trgovske akademije v Ljubljani in Ljubljanskega velesejma. Na lastno \xc5\xbeeljo se je upokojil leta 1925.\n_START_SECTION_\nSokol\n_START_PARAGRAPH_\nLeta 1896 postane tajnik telovadnega dru\xc5\xa1tva in na njegovo pobudo je istega leta ustanovljen prvi mo\xc5\xa1kegi vaditeljskegi zbora na Slovenskem, dve leti za tem pa \xc5\xa1e \xc5\xbeenski. Oboje je pomenilo za\xc4\x8detek organiziranega izobra\xc5\xbeevanja na podro\xc4\x8dju telesne kulture. Leta 1904 prvi\xc4\x8d popelje slovensko telovadno vrsto na mednarodno tekmovanje. Leta 1907 vklju\xc4\x8di Ljubljanski sokol v mednarodno telovadno zvezo. 1911 v Torinu slovenska telovadna vrsta ekipno zasede \xc4\x8detrto mesto in prejme pokal, ki velja za prvo mednarodno \xc5\xa1portno odli\xc4\x8dje osvojeno pod slovensko zastavo._NEWLINE_Po prvi svetovni vojni je mednarodna gimnasti\xc4\x8dna zveza leta 1922 dodelila organizacijo Svetovnega prvenstva v \xc5\xa1portni gimnastiki Kraljevini SHS. Prvenstvo je v Ljubljani organiziral Viktor Murnik kot sploh prvo svetovno prvenstvo v katerikoli \xc5\xa1portni panogi na Slovenskem. Za potrebe prvenstva so v Ljubljani zgradili lesen stadion za 50 000 gledalcev, kar je \xc5\xa1e danes najve\xc4\x8dji stadion, ki je bil postavljen na ozemlju Slovenije._NEWLINE_Pod njegovim vodstvom so trenirali vsi najbolj\xc5\xa1i slovenski telovadci pred drugo svetovno vojno: Stane Vidmar dobitnik prve mednarodne kolajne za Slovenijo, Peter \xc5\xa0umi dvakratni zaporedni svetovni prvak v mnogoboju, Josip Primo\xc5\xbei\xc4\x8d \xc5\xa1tirikratni svetovni prvak, Leon \xc5\xa0tukelj trikratni olimpijski in petkratni svetovni prvak, Stane Derganc dobitnik dveh olimpijskih kolajn, Boris Gregorka, Anton Malej, Janez Porenta, Edvard Antosiewicz, Stane Hlastan._NEWLINE_Leta 1904 je ponovno obudi publicisti\xc4\x8dno in zalo\xc5\xbeni\xc5\xa1ko dejavnost na podro\xc4\x8dju_NEWLINE_telesne kulture na slovenskih tleh z ustanovitvijo revije Slovenski sokol, ki_NEWLINE_jo je urejal in v njej tudi objavljal svoja dela. Slovenski sokol je izdajal do prve_NEWLINE_svetovne vojne, po njej pa se pojavlja kot avtor \xc4\x8dlankov v Sokolu, Sokolskem_NEWLINE_glasniku, Prednjaku, Soku, po drugi svetovni vojni pa objavlja svoja dela v_NEWLINE_Vodniku. Razen med svetovnima vojnama, kjer je bil zapovedan kulturni_NEWLINE_molk, se publicisti\xc4\x8dna dejavnost na podro\xc4\x8dju telesne kulture ni ve\xc4\x8d prekinila._NEWLINE_V letih 1897 do 1905 je na\xc4\x8delnik telovadnega dru\xc5\xa1tva Ljubljanski sokol, med letoma 1905 in 1924 pa starosrta dru\xc5\xa1tva.\n_START_SECTION_\nSorodniki\n_START_PARAGRAPH_\nNjegov stric Ivan Murnik je bil cesarski svetnik in starosta Ju\xc5\xbenega sokola in njegov brat Rado Murnik je bil pisatelj.'